**Biografije umjetnika:**

**Vlasta Žanić** (Zagreb, 1966.)

Diplomirala je kiparstvo na Akademiji likovnih umjetnosti u Zagrebu, 1990. Bavi se prošrenim poljem skulpture koristeći razne medije izražavanja kao što su: skulptura, instalacija, video, performans, hepening i sl. Teme kojima se bavi kreću se u rasponu od osobnih i intimnih do teoretskih i konceptualnih propitivanja o pojmu umjetnosti, značenju i poziciji autora, publike i eksponata. Izlagala na više od 30 samostalnih i velikom broju grupnih izložba i festivala u Hrvatskoj i inozemstvu. Izdvojene Nagrade: Nagrada na 8. triennalu hrvatskog kiparstva 2003., Godišnja nagrada HDLU-a 2005., Nagrada Oktavijan za eksperimentalni film na 14. danima hrvatskog filma 2005., Vjesnikova godišnja nagrada 2006., Nagrada hrvatske sekcije na Prague Quadrennial of Performance Design and Space 2015., Grand Prix na 51. Zagrebačkom salonu 2016. Radovi u javnim i privatnim zbirkama: Muzej suvremene umjetnosti Zagreb, Moderna galerija, Zagreb, Galerija umjetnina, Split, Umjetnička galerija Dubrovnik, Zbirka Filip Trade, Zagreb. Radi kao profesorica na Kiparskom odsjeku na ALU u Zagrebu. Živi u Zagrebu.

**Goran Škofić** (Pula, 1979.)

Diplomiralo na odsjeku za film i video na Umjetničkoj akademiji u Splitu, 2005. Izražava se u mediju videa, fotografije, videinstalacije i filma, pritom ekperimentirajući manipulaciom slike i elementima performansa. U radovima kao motiv koristi pojedinca ili skupinu ljudi kroz koje na često humoran ili autoironičan način prikazuje društvene deformacije i apsurde svakodnevnice, Često je sam protagonist svojih radova. Izlagao na više od 30 samostalnih i velikom broju grupnih izložba i festivala u Hrvatskoj i inozemstvu. Boravio na umjetničkim rezidencijama u Francuskoj, Švicarskoj, Belgiji, SAD-u i Brazilu. Izdvojene nagrade su: Oktavijan na 11. Danima hrvatskog filma 2001, Nagrada Radoslav Putar 2009., Nagrada Bogdanka Poznanović, Videomedeja, Novi Sad, Srbija 2012., Grand Prix na 51. Zagrebačkom salonu 2016. Radovi u javnim zbirkama: Wroclaw Contemporary Museum, Poland, Galerija umjetnina, Split, FRAC, Pays de la Loire, Carquefou, Francuska, Muzej moderne i suvremene umjetnosti, Rijeka, Muzej Lapidarivum, Novigrad, Hrvatska. Radi i živi u Zagrebu i Poreču.